આ બાબતે ફરિયાદ કરતાં દિલીપ છાટબારે મિડ-ડે LOCALને કહ્યું હતું કે ‘રસ્તા પર ગેરકાયદે પાર્ક થતાં વેહિકલોને કારણે કંટાળી ગયા છીએ. એ માટેનું મેઇન રીઝન એ છે કે અહીં કાર તથા અન્ય વેહિકલો ગેરકાયદે પાર્ક કરવામાં આવી રહ્યાં છે. આ જ કારણથી રોડ સાંકડો થઈ જાય છે. લોકોને ચાલવા માટેની જગ્યા પણ બહુ ઓછી રહે છે. અચાનક જો કોઈ દુર્ઘટના સર્જાય તો આ રસ્તા પરથી નીકળતાં ખૂબ મુશ્કેલી થઈ શકે છે. રીજનલ ટ્રાન્સપોર્ટ ઑફિસમાં ફરિયાદ કરીને હવે કંટાળી ગયા છીએ. એણે આજ સુધી કોઈ જ પ્રકારની ઍક્શન નથી લીધી. અત્યાર સુધી કરેલી દરેક ફરિયાદ સામે આંખ આડા કાન કરી દેવામાં આવ્યા હોવાથી હજી સુધી અમને ગેરકાયદે પાર્કિંગની સમસ્યામાંથી છુટકારો નથી મળ્યો.’